Ottadalen

**Ottadalen** er den største av de store sidedalene i Gudbrandsdalen og omfatter kommunene Skjåk, Lom, Vågå og deler av Sel. Navnet kommer fra elven Otta som renner gjennom dalen fra vest mot øst og munner ut i Gudbrandsdalen ved tettstedet Otta som er knutepunkt for hele Nord-Gudbrandsdalen. Fra øst i Skjåk til Vågåmo går elven som et vann, som heter Skim vest for Fossbergom i Lom, Vågåvatnet videre til Vågåmo og Lalmsvatnet ovenfor Lalm.

## Historie

Ottadalen har vært mye brukt som ferdselsåre mellom Vestlandet og Østlandet gjennom Breidalen i Skjåk til Stryn, Breidalskrysset til Geiranger i Stranda, over Jostedalsbreen til Jostedalen og Luster; og Sognefjellet til Sogn. Det er og en vei fra Vågå, gjennom Jotunheimen til Fagernes.

## Kultur
Ottadalen er et de mest nynorsk-pregede områdene på Østlandet.

## Geografi

Ottadalen starter fra Breidalen i Skjåk i vest, og tar med mange smådaler, som Tundradalen, Tordalen, Lundadalen, Raudalen og Bråtådalen, som alle ligger i Skjåk. I Lom innebærer det Bøverdalen, som starter på Sognefjellet, og Vårdalen, som de viktigste dalførene. I området nordafor mellom Lom og Skjåk, begynner Finndalen som går østover og munner ut i Vågå. Nord for Reinheimen går Gudbrandsdalens hovedløp med Dovre og Lesja. Nord for Ottadalen er til fjellområdet Tafjordfjella/Reinheimen og sør for Ottadalen er Breheimen-Jotunheimen.

I området ligger deler av Reinheimen nasjonalpark, Breheimen nasjonalpark og Jotunheimen nasjonalpark. Videre ligger Ottadalen landskapsvernområde i høyfjellsområdet på nordsiden av hoveddalen, som en rand mot Reinheimen nasjonalpark. 

Dalen er dyp med til dels bratte dalsider og høye fjell med en del store fjellvidder særlig nord for dalen.

Elvene Bøvra og Otta fører med seg mye slam fra isbreen i Jotunheimen. Slammet avsettes særlig i stille vann som i vestenden av Vågåvatnet. Noe slam føres videre til Lågen (godt synlig i samløpet mellom Lågen og Otta ved Otta der vann fra Dovre og Lesja er blankt) og tildels helt til Mjøsa.

Ottadalen er et av områdene i Norge med minst nedbør (ned mot 300 millimeter årlig i gjennomsnitt) noe som har skapt utfordringer for jordbruket. Ottadalen ligger i en regnskygge særlig for vær fra vest. Snødybden i dalen er liten noe som gjør at jorden får lite vann om våren. Sandflukt har vært en utfordring i snøfattige vintre. Det er mye mer nedbør i fjellet enn nede i dalen og lengst vest. Klimaet er kontinentalt med varme somre og kalde vintre.

## Samferdsel

Ottadalen har følgende veier:

;Riksveier:

* Otta - Måløy Helårsvei Skjåk - Stryn

;Fylkesveier:
*Fylkesvei  Vågå - (Randsverk) vinterstengt over Valdresflyi til Valdres
*Fylkesvei  Lom - (Bøverdalen) vinterstengt over Sognefjellet til Sogndal
*Fylkesvei  Breidalen i Skjåk vinterstengt til Geiranger; Breidalen - Geiranger
*Fylkesvei  Gamle Strynefjellsveien: Grotli vinterstengt til Videsæter; Strynefjellet - Videsæter
*Fylkesvei 436 Baksiden Vågåmo – Otta
*Fylkesvei 438 Rosten – Nord-Sel
*Fylkesvei 453 Vågåmo – Finndalen
*Fylkesvei 454 Solsiden Vågåmo – Nordherad
*Fylkesvei 456 Lalm – Heidal
*Fylkesvei 467 Solsiden Lom – Flåklypa(Bøverdalen)
*Fylkesvei 468 Solsiden Vågåmo – Lom
*Fylkesvei 471 Galdesand(Bøverdalen) – Bøverdalen (Bomvei til Neto sætergrend)
*Fylkesvei 473 Solsiden Vågåmo – Lom
*Fylkesvei 483 Solsiden Nye Vollungsbrua – Staurust
*Fylkesvei 484 Baksiden Nye Vollungsbrua – Lundagrendi – Skamsar Bru
*Fylkesvei 485 Solsiden Skamsar – Gjøingsli – Dønfoss
*Fylkesvei 486 Bråtå Dønfoss – Sota sæter

## Næringsliv

Næringslivet går hovedsakelig i skogbruk, jordbruk og tjenestenæring. Ottadalen hadde en lokalradio sammen med Lesja og Dovre som hette Nordalsradioen, men er nå kjøpt opp av mediaindustrien i Midtdalen og selv om han enda heter Nordalsradioen, så er han konsentrert i området mellom Lillehammer og Otta. Ottadalen har lokalavisen Fjuken, som eier mye av lokalavisen Vigga, for Lesja og Dovre. Villreinjakt utgjør også en førstehånds verdi på over 2 millioner kroner.

Ottadalen mølle er en sammenslutning av Ofossen mølle i Skjåk og møllen i Lom, der hovedproduksjonen er.
Ottadalen Billag er billaget i Ottadalen, og tar seg av nesten all den lokale busskjøringen. Billaget er idag kjøpt opp av Fjord1, noe som gjør at det gamle billaget blir viktig når det gjelder busstransport mellom Østlandet og Vestlandet.

## Referanser


## Eksterne lenker
*Kart 
*Fjuken – lokalavisa for Ottadalen